Diari Oficial de la Generalitat Valenciana


Sumari del DOGV 6916, del 04-12-2012 (2012/10497)

Notificació de la sentència dictada en el procediment ordinari número 306/2011.
-------------------------------------------------------------------------------

### Dades del document

Número de DOGV
:   6916

Data del DOGV
:   04-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10814


Organisme emissor
:   Jutjat de Primera Instància i Instrucció Número 7 de Paterna

Tipus de document
:   Edicte

Notificació de la sentència dictada en el procediment ordinari número 306/2011. [2012/10807]  
Procediment ordinari 000306/2011-03   
De: Tarcredit, Establecimiento Financiero de Crédito , SA.   
Procuradora: Ana García-Llácer Bort.   
Contra: Trebol Syc, SA, M.ª Asunción Sánchez García i Francisco Ezequiel Mañas Segarra .   
Procurador/a: -  
En este procediment ordinari, seguit a instàncies de Tarcredit, Establecimiento Financiero de Crédito, SA, contra de Trebol Syc, SA, M.ª Asunción Sánchez García i Francisco Ezequiel Mañas Segarra s'ha dictat la sentència, que literalment diu:  
«Jutjat de Primera Instància número 7 de Paterna  
Sentència número 123/2012   
Paterna, 19 de juliol de 2012  
Cristina Badenes Bádenas González, magistrada jutgessa del Jutjat de Primera Instància i Instrucció número 7 de Paterna i partit judicial, he vist estes actuacions de juí ordinari número 306/2011, seguides a instàncies de la procuradora dels tribunals Ana García-Llácer Bort, en nom i representació de la mercantil Tarcredit, Establecimiento Financiero de Crédito, SA, contra Trebol Syc, SA, Mª Asunción Sánchez García i Francisco Ezequiel Mañas Segarra, declarats en rebel·lia en estes actuacions, sobre la reclamació d'una quantitat per l'import de 7.719,89 euros.   
  
Antecedents de fet   
Primer. Que la procuradora de la part actora en la representació exercida, va deduir demanda origen de les presents actuacions, que va basar en els fets i fonaments de dret que va estimar d'aplicació, i va acabar sol·licitant al jutjat que es dictara sentència en virtut de la qual es condemnara Trebol Syc, SA, com a arrendatària financera i M.ª Asunción Sánchez García i Francisco Ezequiel Mañas Segarra com a fiadors solidaris a pagar a la seua representada la quantitat de 7.719,89 euros en concepte de principal, més els interessos moratoris pactats i gastos de devolució, amb imposició als demandats de les costes d'este procediment.   
Segon. Que admesa a tràmit la demanda, es va acordar citar els demandats, perquè dins del termini de vint dies, comparegueren en les actuacions i contestaren en legal forma, advertint-los que en cas de no verificar-ho, serien declarats en rebel·lia.   
Tercer. Que transcorregut el termini concedit als demandats, estos no es van personar ni van contestar, i se'ls va declarar en rebel·lia, i es va convocar les parts a fi de celebrar l'audiència prèvia al juí, que es va celebrar al seu moment amb assistència de la part actora. Obert l'acte pel jutge, la part actora es va afirmar i va ratificar en la demanda plantejada i va sol·licitar la recepció del pleit a prova, proposant únicament prova documental, per la qual cosa van quedar les actuacions sobre la taula de la provisora pendents de dictar sentència.   
Quart. Que en la tramitació d'este juí s'han observat les prescripcions legals vigents.   
  
Fonaments de dret   
Primer. De l'examen de la prova practicada en estes actuacions i valorant especialment els documents acompanyats a l'escrit de demanda i incorporats a la causa com a prova documental, així com no havent comparegut els demandats a l'acte del juí, tenint en compte que era a ells a qui els corresponia, d'acord amb les regles que regulen la càrrega de la prova en el procés civil, acreditar el pagament; es deduïx la certesa, sense cap contradicció, dels fets següents: a) que la demandada Trebol Syc, SA, com a arrendatària financera i M.ª Asunción Sánchez García i Francisco Ezequiel Mañas Segarra, com a fiadors solidaris, van subscriure el dia 22 de juliol de 2005 amb l'actora Tarcredit, Establecimiento Financiero de Crédito, SA, un contracte d'arrendament financer per import de 9.931,20 a pagar en 60 terminis mensuals de 165,52 euros des del 19 de juliol de 2005 fins al 19 de juny de 2010 euros; b) que des de juny de 2007 Trebol Syc, SA, M.ª Asunción Sánchez García i Francisco Ezequiel Mañas Segarra han deixat de pagar les quotes mensuals d'amortització; c) que es va pactar com a interés moratori el del 2 per cent mensual; d) que s'han generat uns gastos de devolució de 208,80 euros, tot això determina que la part demandada haja de pagar a l'actora la quantitat de 6.792,48 euros en concepte de principal, 718,21 euros pels interessos de demora ja meritats i la quantitat de 208,80 euros pels gastos bancaris de devolució; en virtut de la relació obligacional nascuda entre les parts, segons els articles 1088 i 1091 del Codi Civil, entre altres.   
Segon. Quant als interessos reclamats i d'acord amb el que disposa l'article 1108 del Codi Civil en relació amb l'article 1100 del mateix cos legal, seran els pactats del 2 per cent mensual sobre la quantitat de 6.792,48 euros, que es meritaran des de la data d'interposició de la demanda.   
Tercer. Quant a les costes causades en este procediment, i d'acord amb el que disposa l'article 394 de la Llei d'Enjudiciament Civil, cal fer expressa imposició d'estes a la demandada.   
  
Vistos els preceptes esmentats i tots els altres que hi són aplicables de manera general i pertinent,,   
Fallada   
Que estime íntegrament la demanda interposada per la procuradora dels tribunals Ana García-Llácer Bort, en nom i representació de la mercantil Tarcredit, Establiment Financer de Crèdit, SA, contra Trebol Syc, SA, M.ª Asunción Sánchez García i Francisco Ezequiel Mañas Segarra, declarats en rebel·lia en les presents actuacions; condemne Trebol Syc, SA, com a arrendatària financera i M.ª Asunción Sánchez García i Francisco Ezequiel Mañas Segarra com a fiadors solidaris, que una vegada ferma esta sentència, paguen a la mercantil Tarcredit, Establecimiento Financiero de Crédito, SA, la quantitat de 7.719,89 euros, més els interessos pactats del 2 per cent mensual, sobre la quantitat de 6.792,48 euros, que es meritaran des de la data d'interposició de la demanda, i es fa expressa imposició de les costes causades a Trebol Syc, SA, M.ª Asunción Sánchez García i Francisco Ezequiel Mañas Segarra.   
  
Notifiqueu esta sentència a les parts, i feu-los saber que s'hi pot interposar un recurs d'apel·lació en el termini de 20 dies des de la notificació, del qual coneixerà l'Audiència Provincial de València.   
  
Esta és la meua sentència, de la qual s'ha de portar una testimoniança a les actuacions que l'han motivada i ha de quedar l'original en el llibre de sentències, que pronuncie, mane i firme.»   
Publicació. Atés que ha sigut publicada l'anterior sentència en el mateix dia de hui, per la magistrat jutgessa que la subscriu, mentres celebrava audiència pública, present jo, el secretari, en done fe.   
I atés que els demandats, Trebol Syc, SA, M.ª Asunción Sánchez García i Francisco Ezequiel Mañas Segarra, es troben en parador desconegut, s'expedix el present a fi que els servisca de notificació de forma deguda.   
  
València, 4 de setembre de 2012.- La secretària judicial: M.ª Carmen Ramos Fernández.